Material: papyrus
ἔτους δευτέρου Νέρωνος Κλαυδίου [Κ]αίσα[ρ]ος 
Σεβαστοῦ Γερμανικοῦ Αὐτοκράτορος, μ[η]νὸς Νέου 
[Σ]εβαστοῦ  ἐν Ὀξυρύγχων πόλ[ει] τῆς Θηβαίδος. 
[ὁμολο]γεῖ Δημητρία Χαιρήμονος ἀστηι μετὰ κυρίου 
[τοῦ τῆς] ὑ[ι]δῆς αὐτῆς Δημητρίας ἀστῆς ἀνδρὸς Θέω
νο[ς τ]οῦ Ἀντιόχου Αὐξιμητορείου τοῦ καὶ  
τῷ ἑαυτῆς [μ]ὲν υἱωνῷ τῆς δὲ ὑιδῆς Δημητρίας 
ἀδελφῷ Χαιρήμονι Χαιρήμονος Μαρωνεῖ ἐν ἀ
γυιᾷ, περὶ ὧν προφέρεται ἡ ὁμολογοῦσα Δημητρία 
ἔχειν πρὸς Ἐπίμαχον Πολυδεύκους ἢ καὶ αὐτὸς 
ὁ Ἐπίμαχος προφέρεται ἔχειν πρὸς αὐτήν, οὐ δυ
ναμένη προσκαρτερῆσαι τῷ κριτηρίῳ διὰ γυναι
κείαν ἀσθένειαν, συνεστακέναι αὐτὴν τὸν προ
γεγραμμένον υἱωνὸν Χα[ι]ρήμονα ἔγδικον 
ἐπί τε πάσης ἐξουσίας καὶ παντὸς κριτηρίου κα
θὰ καὶ αὐτῇ τῇ συνεστακυίᾳ Δημητρίᾳ παρούσῃ 
ἐξῆν· εὐδοκεῖ γὰρ τῇδε τῇ συστάσει. κυρία 
ἡ συγγραφηι.